Publication: Magyar Közlöny
Issue: MK-2004-15 (Year: 2004, Number: 15)
Era: 2004-2010
Section: szóló 8/1999. (XI. 10.) SZCSM rendelet 7. §-a (1) bekezdésének a)—f),
Paragraph Index: 238

9. § Az R. 25. §-ának (2) bekezdése helyébe a következõ rendelkezés lép: „(2) Az e rendeletben foglaltak megtartását — a hatáskörük gyakorlására vonatkozó szabályok szerint — a területi közlekedési felügyeletek, a KKF, a KFF, továbbá a személytaxi-szolgáltatás és a személygépkocsis személyszállító szolgáltatás esetén a települési önkormányzat jegyzõje (a fõvárosban a Fõvárosi Önkormányzat fõjegyzõje), a Fogyasztóvédelmi Fõfelügyelõség, illetve a területi fogyasztóvédelmi felügyelõségek is ellenõrzik. Az ellenõrzésre jogosult szervek az 5/A. §-ban, az 5/B. §-ban és az 5/C. §-ban elõírt feltételek meglétét, valamint a közterület használatára és az áralkalmazásra vonatkozó elõírások megtartását a taxiállomásokon és próbautazások során is ellenõrzik. Az ellenõrzést végzõ szervek a cselekmény vagy mulasztás súlyához képest büntetõ- vagy szabálysértési feljelentést tesznek, illetve hatáskörükbe tartozóan lefolytatják a szabálysértési vagy közigazgatási eljárást, a közúti közlekedési szolgáltatási tevékenység gyakorlásának jogát felfüggeszthetik; az engedély, az igazolvány visszavonását kezdeményezhetik.”

Source: https://magyarkozlony.hu/hivatalos-lapok/598f92e0b6b68861f871794fb1d88b304d7bb07f/dokumentumok/d087ab6e717396bf218c11fce6f090f7b8931f0f/letoltes